3. Håndtering af besparelser på kollektiv trafik (Åben)
Tidl. politisk behandling
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag tage stilling til håndteringen af konsekvenserne af Region 
[adresse] besparelser på den kollektive trafik i [adresse]. Sagen 
indeholder mulige løsninger, der kan reducere konsekvenserne for kommunens 
borgere.
Region Midtjylland har 21. december 2022 vedtaget besparelser på i alt 3,4 mio. kr. på busruterne, der 
kører i [adresse]. Det betyder samlet set væsentlige forringelser af busbetjeningen af 
kommunens borgere. Besparelserne berører følgende ruter i [adresse]:

55 Bjerringbro-Thorsø-Hammel

114 Joan Toft (-Fårvang)

115 Hinnerup-Hadsten-Langå

221 Randers-Årslev-Voldum-Søby 

223 Randers-Hammel-Silkeborg
Besparelserne rammer i særdeleshed rute 55, 115 og i mindre grad rute 114, 221 og 223. 
Rute 55: Nedlæggelse af de fleste af de afgange som regionen finansierer, dvs. afgange mellem Bjerringbro 
og Hammel. Interne ture i [adresse] finansieres af Favrskov Kommune.
Rute 115: Nedlæggelse af afgange som regionen finansierer, dvs. alle afgang mellem [adresse] og 
Hadsten. Strækningen mellem Hadsten og Langå finansieres af [adresse] og [adresse].
Rute 221: Nedlæggelse af en dobbeltafgang på hverdage (eftermiddag).
Rute 223: Nedlæggelse af en dobbeltafgang på hverdage (morgen) mellem Silkeborg og Hammel. 
Nedlæggelse af en afgang mellem Hammel og Randers.
Rute 114: Nedlæggelse af strækningen mellem Hammel og Fårvang.
På grund af omfanget af ændringerne i busbetjeningen i [adresse], som følger af Region 
[adresse] besparelser på den kollektive trafik, er der behov for en revision af Favrskov Kommunes 
”Kollektiv Trafikplan 2020”. Det betyder, at serviceniveauerne for busbetjeningen i [adresse] vil 
blive revurderet på baggrund af det rutenet, som gælder efter gennemførelsen af besparelserne. 
Ændringerne vil kunne træde i kraft senest med køreplanskiftet sommeren 2025.
Det betyder samtidig, at de foreslåede løsninger er midlertidige og planlagt på baggrund af de aktuelle 
regionale besparelser.
[adresse]: EMN-2022-03210
Dok-ID: 3493857
Sagsbehandler: cvan
Byråd
28. februar 2023  19:00
VURDERING
Teknik og Miljø har i dialog med Midttrafik undersøgt mulighederne for at opretholde den kollektive transport 
til borgerne, som ellers vil blive ramt af besparelserne på ruterne.
Det er muligt at afbøde nogle af de negative konsekvenser af besparelserne ved at ændre på 
rutebetjeningen og indsætte flexbus på udvalgte ruter/strækninger.
Nedenfor fremgår de løsningsforslag, som Teknik og Miljø foreslår gennemført.
Rute 55
Ruten betjener primært [adresse]. Ruten kan benyttes af unge fra Hammel og særligt Thorsø, 
som benytter [adresse]. [adresse] har tilkøbt en morgenafgang med forbindelse 
til [adresse]. Hvis busforbindelsen bortfalder, vil det påvirke elevgrundlaget negativt.
Region Midtjylland opretholder en dobbelttur om morgenen og to dobbeltture om eftermiddagen mellem 
Bjerringbro og Hammel af hensyn til uddannelsessøgende til [adresse].
Betjeningen morgen og eftermiddag suppleres med en udvidelse af lokalrute 314, som fremadrettet får en 
morgenafgang fra Borre via Aidt, Thorsø og Hammel til [adresse]. Hertil kommer, at to 
eftermiddagsafgange på rute 314 kan fortsætte til Thorsø fra Hadsten.
De fem formiddags- og middagsafgange mellem Thorsø og Hammel, der i forvejen finansieres af [adresse] 
Kommune på rute 55, flyttes ligeledes til lokalrute 314. Dermed vil den tilbageværende del af rute 55 tilhøre 
Region Midtjylland, mens den kommunalt finansierede kørsel vil være på lokalrute 314. 
Rute 114
Ruten er ikke en egentlig uddannelsesrute. Betjeningen mellem Hammel og Fårvang nedlægges. Det drejer 
sig om seks afgange i hver retning morgen og eftermiddag. Borgere i [adresse] henvises til 
skolebus rute 10 og Flextur.
10. klasse elever fra Fårvang vil miste deres bus til Hammel og må fremover vælge 10. klasse i Silkeborg 
Kommune (egen kommune).
Rute 115
Ruten Søften-Hinnerup-Hadsten er en uddannelsesrute, som benyttes af mange gymnasieelever fra 
[adresse], der går på [adresse]. 
Favrskov Kommune overtager og opretholder kørslen mellem Hinnerup og Hadsten på de mest benyttede 
afgange for at tilgodese 10. klasses elever og uddannelsessøgende til [adresse] og Den jyske 
Håndværkerskole.
For de kørsler, hvor der er meget få passagerer (om aftenen og i weekenden) foreslås det, at der 
opretholdes betjening med Flexbus på strækningen Hinnerup-Hadsten-Laurbjerg. 
Midttrafik er i dialog med Randers Kommune om, hvorvidt der er grundlag for at Flexbus kan etableres til 
Langå. Såfremt det ikke er tilfældet, vil der alene blive Flexbus til [adresse].
Rute 221
Ruten gør det muligt for unge i [adresse] at komme til/fra [adresse] og andre 
uddannelsesinstitutioner i Randers.
Besparelserne betyder, at en afgang i hver retning om eftermiddagen nedlægges. På grund af lav 
benyttelse henvises til brug af Flextur.
Rute 223
Ruten transporterer uddannelsessøgende til uddannelser i Silkeborg og Randers.
Besparelserne betyder, at første morgentur nedlægges i begge retninger. På grund af lav benyttelse 
henvises til brug af Flextur.
Samkørsel
Teknik og Miljø har derudover undersøgt mulighederne for at supplere den traditionelle kollektive trafik med 
samkørsel. Der arbejdes videre med denne løsning i dialog med virksomheden Nabogo, som leverer en 
platform til samkørsel, som kan være et brugbart supplement til Flextrafik. Der fremlægges en særskilt sag 
om denne løsning i marts 2023, hvor finansieringen forventes at kunne afholdes indenfor det nuværende 
budget.
ØKONOMI
De beregnede udgifter til de foreslåede løsninger udgør ca. 2,3 mio. kr. årligt - heraf 2,2 mio. kr. til buskørsel 
og ca. 100.000 kr. til Flexbus. Der forventes til gengæld passagerindtægter på 1,3 mio. kr. baseret på et 
skøn fra Midttrafik.
De foreslåede ændringer af den kollektive trafik medfører forøgede nettoudgifter til busdriften på ca. 1 mio. 
kr. årligt for Favrskov Kommune.
Da ændringerne træder i kraft fra køreplanskift 25. juni 2023, vil der være halvårseffekt i 2023. Det vil sige 
et behov for en tillægsbevilling på 0,5 mio. kr. i 2023, 1. mio. kr. i 2024 og 0,5 mio. kr. i 2025. Senest fra 
køreplanskiftet sommeren 2025 vil en ny kollektiv trafikplan kunne træde i kraft.
INDDRAGELSE
Region Midtjyllands besparelser på den kollektive bustrafik har været i offentlig høring i perioden 4. til 17. 
januar 2023 på midttrafik.dk. Resultatet af høringen forventes behandlet på udvalget for regional udvikling 
den 8. marts 2023.
Såfremt ændringerne besluttes gennemført, vil de blive indarbejdet i den køreplan, der træder i kraft pr. 25. 
juni 2023.
INDSTILLING
Direktøren for Teknik og Miljø indstiller til Byrådet:
1.
At godkende ændringer af busruterne som beskrevet
2.
At godkende en tillægsbevilling på 0,5 mio. kr. i 2023 og 1 mio. kr. i 2024 og 0,5 mio. kr. i 2025, 
finansieret af kassen.
3.
At godkende, at der igangsættes en revision af Kollektiv Trafikplan 2020.
BESLUTNING
Økonomiudvalget, 21. februar 2023:
Fraværende: Ingen
Indstilles godkendt.
Byrådet, 28. februar 2023:
Fraværende: Ingen
Godkendt.
Bilag
1.
Balancekatalog indstilling til regionsrådet (3499313)
2.
Rute 55 forslag (3500698)
3.
Rute 114 forslag (3500699)
4.
Rute 115 forslag (3500700)
5.
Rute 221 forslag (3500701)
6.
Rute 223 forslag (3500702)
7.
Rute 314 forslag (3500703)
